Yanzu babu sauran tababa game da dan takarar gwamnan jihar Bauchi a jam'iyyar APC, jiya shugaba Buhari ya daga hannun gwamna mai ci, yayin kamfe da ya yi a jihar, inda ya karbi wasu jiga jigai daga ja'iyyun adawa cikin su harda tsoffin gwamnoni biyu.
Sabunta wa ta karshe Janairu 13, 2019
Shugaban Najeriya Muhammadu Buhari Photo: Reuters
Shugaban Najeriya Muhammadu Buhari, ya sha alwashin zakulo dukiyar kasa daga hannayen mutanen da su ka sace, domin yin aiki ga ‘yan kasa, ya bayyana hakan ne a garin Bauchi, inda ya kai ziyarar wuni guda domin kaddamar da yakin neman zabensa a karo na biyu.
Shugaba Buhari ya karbi jiga jigan ‘yan jam’iyar PDP ta adawa guda goma sha takwas da suka canja sheka zuwa jam’iyar APC mai mulki, wadanda su ka hada da tsoffin gwamnonin jihar Bauchi guda biyu, Ahmed Adamu Mu’azu da kuma Mallam Isa Yuguda.
Saurari cikakken rahoto Abdulwahab Muhammad: